คณะวิทยาศาสตร์ มหาวิทยาลัยสงขลานครินทร์ - วิกิพีเดีย

# คณะวิทยาศาสตร์ มหาวิทยาลัยสงขลานครินทร์

### จากวิกิพีเดีย สารานุกรมเสรี

สารานุกรมประเทศไทย
...
คณะวิทยาศาสตร์
มหาวิทยาลัยสงขลานครินทร์
Faculty of Science
Prince of Songkla University

วิสัยทัศน์ | "คณะวิทยาศาสตร์ จะเป็นคณะที่ผลิตบัณฑิตชั้นนำของประเทศ และสร้างความเป็นเลิศด้านการวิจัยเฉพาะทาง "
พันธกิจ | "ผลิตบัณฑิตวิทยาศาสตร์ให้มีความรู้คู่คุณธรรม ถ่ายทอดและบริการวิชาการที่ถูกต้อง ทันสมัย วิจัยเน้นการพัฒนาภาคใต้ มุ่งสู่มาตรฐานระดับสากล"
ผู้ก่อตั้ง | รศ.รอ.ดร. ประดิษฐ์ เชยจิตร,รน.
วันที่ก่อตั้ง | 8 เมษายน พ.ศ. 2511
คณบดี | รศ.ดร.จุฑามาศ ศตสุข
วารสารคณะ | วารสารสงขลานครินทร์ ฉบับวิทยาศาสตร์และเทคโนโลยี
ความร่วมมือกับหน่วยงานอื่น | King's Collage, Yokohama University
หน่วยงานในสังกัด | สถานสัตว์ทดลองภาคใต้,พิพิธภัณฑ์สถานธรรมชาติวิทยา ๕๐ พรรษา สยามบรมราชกุมารี
ที่อยู่ | อ.หาดใหญ่ จ.สงขลา 90112
โทรศัพท์ | 0-7428-8022
โทรสาร | 0-7421-2801
เว็บไซต์ | www.sc.psu.ac.th

คณะวิทยาศาสตร์ มหาวิทยาลัยสงขลานครินทร์ เป็นศูนย์กลางการศึกษาทางวิทยาศาสตร์ของวิทยาเขตหาดใหญ่ นักศึกษาทุกคณะจะเรียนวิชาทางคณิตศาสตร์ที่คณะ และนักศึกษาทุกคณะยกเว้นวิศวกรรมศาสตร์ จะเรียนวิชาพื้นฐานทางคอมพิวเตอร์ที่คณะเช่นเดียวกัน นอกจากนี้ คณะยังให้บริการการเรียนการสอนในรายวิชาด้านวิทยาศาสตร์บริสุทธิ์แก่นักศึกษาคณะวิศวกรรมศาสตร์ แพทยศาสตร์ พยาบาลศาสตร์ เภสัชศาสตร์ ทันตแพทยศาสตร์ ทรัพยากรธรรมชาติ อุตสาหกรรมเกษตร และโครงการจัดตั้งคณะการแพทย์แผนไทยอีกด้วย

## [แก้] ประวัติ

คณะวิทยาศาสตร์ จัดตั้งขึ้นในปีเดียวกับการก่อตั้งมหาวิทยาลัย ในปี พ.ศ. 2510 โดยมีสำนักงานชั่วคราวที่ตึกคณะวิทยาศาสตร์การแพทย์ มหาวิทยาลัยมหิดล เพื่อรับภาระงานสอนรายวิชาพื้นฐานทางด้านวิทยาศาสตร์ให้แก่นักศึกษาคณะวิศวกรรมศาสตร์ และเป็นการเตรียมรับการขยายงานเพื่อก่อตั้งคณะวิชาด้านวิทยาศาสตร์ประยุกต์อื่นๆ ของมหาวิทยาลัยในอนาคต

ต่อมาใน พ.ศ. 2512 คณะได้เริ่มรับนักศึกษาของคณะฯเองเป็นรุ่นแรก ในการเรียนการสอนนอกจากจะสอนโดยอาจารย์ของคณะฯ แล้ว ยังได้รับความอนุเคราะห์จากอาจารย์คณะวิทยาศาสตร์ มหาวิทยาลัยมหิดลอีกด้วย

ในเดือนตุลาคม พ.ศ. 2515 คณะวิทยาศาสตร์ได้ย้ายจากที่ทำการชั่วคราว มาดำเนินการสอน ณ ศูนย์ศึกษาอรรถกระวีสุนทร ตำบลคอหงส์ อำเภอหาดใหญ่ จังหวัดสงขลา ต่อมาในปี พ.ศ. 2516 ได้จัดตั้งหน่วยงานรวมทางด้านพรีคลินิก 5 หน่วยวิชา ได้แก่ กายวิภาคศาสตร์ จุลชีววิทยา ชีวเคมี เภสัชวิทยา และสรีรวิทยา เพื่อบริการด้านการเรียนการสอนแก่นักศึกษาด้านวิทยาศาสตร์สุขภาพ ซึ่งในปี พ.ศ. 2519 คณะได้อนุมัติในการตั้งหน่วยงานทั้ง 5 หน่วย ขึ้นเป็นภาควิชา

## [แก้] ทำเนียบคณบดี

1. รศ.รอ.ดร.ประดิษฐ์ เชยจิตร,รน. |  | พ.ศ. 2510-2517
2. รศ.ดร.ศิริพงษ์ ศรีพิพัฒน์ |  | พ.ศ. 2517-2522
3. ศ.ดร.บุญพฤกษ์ จาฏามระ,ราชบัณฑิต |  | พ.ศ. 2522-2530
4. ผศ.ดร.เมธี สรรพานิช |  | พ.ศ. 2530-2534
5. ผศ.จำนงค์ สุภัทราวิวัฒน์ |  | พ.ศ. 2534-2538
6. ศ.พวงเพ็ญ ศิริรักษ์ |  | พ.ศ. 2538-2542
7. รศ.ดร.ธวัช ชิตตระการ |  | พ.ศ. 2542-2549
8. รศ.ดร.จุฑามาศ ศตสุข |  | พ.ศ. 2549-ปัจจุบัน

## [แก้] สถานที่สำคัญภายในคณะ

- สำนักงานบริหารคณะ เดิมอาคารดังกล่าวเป็นที่ตั้งของสำนักงานอธิการบดี แต่เมื่อมีการสร้างสำนักงานอธิการบดีบริเวณหลังพระบรมรูปสมเด็จพระบรมราชชนก อาคารดังกล่าวจึงได้รับการโอนเป็นสมบัติของคณะวิทยาศาสตร์
- ศูนย์ปาฐกถาประดิษฐ์ เชยจิตร(ตึกฟักทอง) เป็นสถาปัตยกรรมประธานของคณะ ออกแบบเป็นรูปฟักทอง ภายในประกอบด้วยห้องบรรยาย 5 ห้อง คือห้องบรรยาย L1 ความจุ 700 ที่นั่ง และห้องบรรยาย L2-L5 ความจุห้องละ 300 ที่นั่ง ตึกฟักทองใช้เป็นสถานที่เรียนของนักศึกษาชั้นปีที่ 1 ของทุกคณะในวิทยาเขตหาดใหญ่ นอกจากนี้ บริเวณลานตึกฟักทอง ยังเป็นที่ตั้งของภาควิชาวิทยาศาสตร์ทั่วไป หน่วยคอมพิวเตอร์ช่วยสอน(CAI) และงานทะเบียนกลางอีกด้วย
- อาคารวิทยาการคอมพิวเตอร์ เดิมอาคารดังกล่าวเป็นที่ตั้งภาควิชาภาษาและภาษาศาสตร์ แต่เมื่อภาควิชาดังกล่าวโอนไปสังกัดคณะศิลปศาสตร์ และย้ายสำนักงานของภาควิชาไปยังอาคารของคณะ อาคารดังกล่าวจึงได้รับการปรับปรุงเป็นอาคารของภาควิชาวิทยาการคอมพิวเตอร์ ซึ่งย้ายมาจากอาคารคณิตศาสตร์ ภายในมีห้องปฏิบัติการคอมพิวเตอร์ซึ่งทันสมัย เพื่อรองรับการเรียนการสอนให้แก่นักศึกษาทั้งภายในคณะและต่างคณะ
- อาคารคณิตศาสตร์ เป็นอาคาร 3 ชั้น ยกพื้นสูงจากระดับปกติ เป็นที่ตั้งของภาควิชาคณิตศาสตร์ หลักสูตรสาขาวิชาสถิติ และหลักสูตรเทคโนโลยีสารสนเทศและการสื่อสาร
- อาคารกิจกรรมนักศึกษา ตั้งอยู่ระหว่างอาคารคณิตศาสตร์และอาคารวิทยาการคอมพิวเตอร์ เป็นที่ตั้งของชมรมสังกัดคณะ รวม 6 ชมรม
- อาคารฟิสิกส์ เป็นอาคาร 4 ชั้น อยู่บริเวณเดียวกับอาคารคณิตศาสตร์ เป็นที่ตั้งของภาควิชาฟิสิกส์
- ลานบานบุรี อยู่ระหว่างอาคารฟิสิกส์กับอาคารคณิตศาสตร์ เดิมเรียกว่า ลานฟิสิกส์ เป็นที่จัดกิจกรรมภายในคณะ
- อาคารเคมี เป็นอาคาร 4 ชั้น ทอดตัวยาวจากอาคารวิทยาการคอมพิวเตอร์จนถึงอาคารชีววิทยา เป็นที่ตั้งของภาควิชาเคมี นอกจากนี้บริเวณชั้น 1 ของอาคารยังเป็นที่ตั้งของห้องปฏิบัติการคอมพิวเตอร์ของคณะ และหน่วยคอมพิวเตอร์อีกด้วย
- อาคารชีววิทยา เป็นที่ตั้งของภาควิชาชีววิทยา
- สนามวิดยาดินแดง เป็นสนามฟุตบอลที่รายล้อมด้วยอาคาร 4 อาคาร ได้แก่ อาคารฟิสิกส์ อาคารเคมี อาคารชีววิทยา และอาคารคณิตศาสตร์ บริเวณกลางสนามมีต้นไม้ใหญ่ตั้งตระหง่านอยู่ เป็นที่จัดกิจกรรมของคณะ โดยเฉพาะกีฬาภายในภาควิชา
- อาคารพรีคลินิก เป็นอาคารสูง 5 ชั้น อยู่บริเวณเดียวกับอาคารเคมี โดยมีทางเชื่อมระหว่างอาคาร เป็นที่ตั้งของภาควิชาทางพรีคลินิก
- อาคารวิทยาศาสตร์เทคโนโลยี เป็นอาคารสูง 6 ชั้น เชื่อมต่อกับอาคารพรีคลินิก เป็นที่ตั้งของหลักสูตรสาขาเทคโนโลยีชีวภาพ หลักสูตรสาขาวิทยาศาสตร์พอลิเมอร์ ภาควิชาจุลชีววิทยา และภาควิชาชีวเคมี
- พิพิธภัณฑ์สถานธรรมชาติวิทยา ๕๐ พรรษา สยามบรมราชกุมารี เป็นอาคารเชื่อมระหว่างอาคารวิทยาศาสตร์เทคโนโลยีกับอาคารปฏิบัติการรวมใหม่ ภายในจัดแสดงนิทรรศการเกี่ยวกับธรรมชาติ การกำเนิดของโลก พืช สัตว์ในประเทศไทย และกลไกการดำรงชีวิตของพืชและสัตว์ นอกจากนี้ บริเวณหน้าอาคาร ยังจัดแสดงหินชนิดต่างๆ และมีประติมากรรมไดโนเสาร์ 3 ตัว ยืนเป็นสง่าคอยต้อนรับผู้มาเยือน
- อาคารปฏิบัติการรวม(ML) เป็นอาคาร 3 ชั้น ภายในมีห้องปฏิบัติการทางพรีคลินิกและวัสดุศาสตร์ อีกทั้งยังเป็นที่ตั้งของหลักสูตรสาขาวิชาวัสดุศาสตร์อีกด้วย
- อาคารปฏิบัติการรวมใหม่(NML) ชั้น 1 เป็นที่ตั้งของห้องบรรยาย NML 1-3 ส่วนชั้น 2-5 เป็นที่ตั้งของห้องปฏิบัติการพรีคลินิก และห้องปฏิบัติการทางชีววิทยา โดยเฉพาะชั้น 2 เป็นที่ตั้งของห้องปฏิบัติการทางสรีรวิทยา ซึ่งนักศึกษาแพทย์และทันตแพทย์ จะมีโอกาสศึกษาอวัยวะส่วนต่างๆของผู้บริจาคร่างกายเพื่อการศึกษา(นักศึกษาจะเรียกผู้บริจาคเหล่านี้ว่า"อาจารย์ใหญ่") และคณะฯจะเปิดให้ผู้สนใจเข้าชมอาจารย์ใหญ่ ในสัปดาห์วิทยาศาสตร์แห่งชาติทุกปี

## [แก้] ภาควิชาและหลักสูตรการศึกษา

ภาควิชา | ระดับปริญญาตรี (วิทยาศาสตรบัณฑิต) | ระดับปริญญาโท (วิทยาศาสตรมหาบัณฑิต) | ระดับปริญญาเอก (ปรัชญาดุษฎีบัณฑิต)
--- | --- | --- | ---

กายวิภาคศาสตร์

- กายวิภาคศาสตร์

คณิตศาสตร์

- คณิตศาสตร์

- คณิตศาสตร์และสถิติ

เคมี

- เคมี

- เคมีศึกษา
- เคมีอนินทรีย์
- เคมีอินทรีย์
- เคมีวิเคราะห์
- เคมีเชิงฟิสิกส์

- เคมี
- เคมีอินทรีย์

จุลชีววิทยา

- จุลชีววิทยา

- จุลชีววิทยา

- จุลชีววิทยา

ชีวเคมี

- ชีวเคมี

- ชีวเคมี

ชีววิทยา

- ชีววิทยา

- นิเวศวิทยา
- พฤกษศาสตร์
- สัตววิทยา

- ชีววิทยา

เทคโนโลยีชีวภาพ

- เทคโนโลยีชีวภาพ

เทคโนโลยีสารสนเทศ

- เทคโนโลยีสารสนเทศและการสื่อสาร
- เทคโนโลยีสารสนเทศ(หลักสูตรต่อเนื่อง)

ฟิสิกส์

- ฟิสิกส์

- ฟิสิกส์
- ธรณีวิทยา

- ฟิสิกส์

เภสัชวิทยา

- เภสัชวิทยา

- เภสัชวิทยา

วัสดุศาสตร์

- วัสดุศาสตร์

วิทยาศาสตร์พอลิเมอร์

- วิทยาศาสตร์พอลิเมอร์

- วิทยาศาสตร์และเทคโนโลยีพอลิเมอร์

- วิทยาศาสตร์และเทคโนโลยีพอลิเมอร์

วิทยาศาสตร์ทั่วไป

- วิทยาศาสตร์ทั่วไป
  มี 4 คู่วิชาเอก
  - คณิตศาสตร์-เคมี
  - คณิตศาสตร์-ฟิสิกส์
  - เคมี-ฟิสิกส์
  - เคมี-ชีววิทยา

วิทยาการคอมพิวเตอร์

- วิทยาการคอมพิวเตอร์

- วิทยาการคอมพิวเตอร์

สถิติ

- สถิติ

หลักสูตรแบบประสม

- ชีวโมเลกุลและชีวสารสนเทศ
- นิติวิทยาศาสตร์

- ชีวโมเลกุลและชีวสารสนเทศ

## [แก้] อ้างอิง

- สมุดที่ระลึกเนื่องในงานปฐมนิเทศคณะวิทยาศาสตร์ ปีการศึกษา 2549
- คู่มือการศึกษามหาวิทยาลัยสงขลานครินทร์ วิทยาเขตหาดใหญ่ ปีการศึกษา 2547

## [แก้] แหล่งข้อมูลอื่น

- คณะวิทยาศาสตร์ มหาวิทยาลัยสงขลานครินทร์

| หน่วยงานในมหาวิทยาลัยสงขลานครินทร์
วิทยาเขต | หน่วยงาน
--- | ---
หาดใหญ่ | ทันตแพทยศาสตร์ - ทรัพยากรธรรมชาติ - พยาบาลศาสตร์ - แพทยศาสตร์ - เภสัชศาสตร์ - วิทยาการจัดการ - วิทยาศาสตร์ - วิศวกรรมศาสตร์ - อุตสาหกรรมเกษตร - นิติศาสตร์ - ศิลปศาสตร์ - เศรษฐศาสตร์
ปัตตานี | ศึกษาศาสตร์ - มนุษยศาสตร์และสังคมศาสตร์ - วิทยาศาสตร์และเทคโนโลยี - ศิลปกรรมศาสตร์ - วิทยาการสื่อสาร - รัฐศาสตร์ - วิทยาลัยอิสลามศึกษา
ภูเก็ต | อุตสาหกรรมบริการ - เทคโนโลยีและสิ่งแวดล้อม - วิทยาลัยชุมชนภูเก็ต
สุราษฎร์ธานี | เทคโนโลยีและการจัดการ - ศิลปศาสตร์และวิทยาศาสตร์ - วิทยาลัยชุมชนสุราษฎร์ธานี
ตรัง | พาณิชยศาสตร์และการจัดการ
ดูเพิ่ม | โรงเรียนสาธิตมหาวิทยาลัยสงขลานครินทร์ - โรงเรียน มอ.วิทยานุสรณ์

ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%AA%E0%B8%87%E0%B8%82%E0%B8%A5%E0%B8%B2%E0%B8%99%E0%B8%84%E0%B8%A3%E0%B8%B4%E0%B8%99%E0%B8%97%E0%B8%A3%E0%B9%8C.html".

หมวดหมู่: มหาวิทยาลัยสงขลานครินทร์ | คณะวิทยาศาสตร์

##### Views

- บทความ
- อภิปราย
- รุ่นปัจจุบัน

##### ค้นหา